Lohutuses kingitud Vaimukindlus (Johannese 14(15) 16 -19)
#000001
Viimane ülestõusmispüha pühapäev on oma nimetuse saanud mahajäetu ahastavast järelhüüust taevastesse kõrgustesse siirdunud Lahkunule: “Issand, kuule mu häält, kui ma hüüan; ole mulle armuline ja vasta mulle!” (Psalm 27.7).
#000002
Emmause teel kogetud imelise kohtumise ja õpetaja taevasse minemise järel (Luuka 24.13) jäid tema õpilased lohutamatult kurvaks ja tundsid end taas mahajäetuna. See aeg oli tulvil teadmatust ja lootusetust – inimlikult mõistetav inimlik olukord.
#000003
Õpilasi ei näi trööstivat ka Vana Lepingu sõnum prohvet Eelija tuliste hobustega tulistel vankritel tuulepöörises taevasse kihutamisest (2 Kuningate 2.11) ega Eliisa Eelija vaimu kahekordse osa ootamisest (2 Kuningate 2.9).
#000004
Taevastesse tõusnud Jumala Pojata peavad jüngrid nüüd ise hakkama saama. Nad on sunnitud leppima sellega, et enam ei ole võimalik kõike üle küsida ega lasta Tal taas end õigele teele manitseda. Hetkega on neil kadunud võimalus lasta Õpetajal endi eest elu ära elada. Nüüd peavad nad viimaks suutma iseseisvalt otsustada, ise oma vastutust kanda – saama viimaks vaimselt täiskasvanuks.
#000005
Õpetaja Taevasse minek pole tema kaugete aegade õpilaste ega tänase päeva ristiinimeste jaoks siiski mitte mingilgi kombel sõnumiks hülgamisest. Ei, nad pole hüljatud orbude sarnased. Ülestõusnu jääb oma õpilasi kui Jumala lapsi saatma Taevastest kõrgustestki: “Ma ei jäta teid orbudeks, ma tulen teie juurde.” (Johannese 14.18) “Ja ma palun Isa ja ta annab teile teise Lohutaja, et tema oleks teiega igavesti.”(Johannese 14.16)
#000006
Just läkitatud Trööstija Vaim on see, kes Jumala lapsi vahel talumatukski kujunevas vaimse vabaduse kerguses toetab. Sest Vaimus vaba ja vaimuvaba on kaks vastandlikku seisundit.
#000007
Jumala poolt läkitatud Püha Vaim vabastab meid vaimuvabast olukorrast: väärastumisest, väärsõltuvusest, üksnes inimvaimu taevani ülistavast isikukultusest, kuid irdunule ja irrutatule kingib ta vabaduse. Püha Vaimu vabaduse. Just Lohutaja Vaim vallandab inimvaimu ahistavate mõtete kütkeist, juhtides teda vastutustundlikule elule.
#000008
Kas pole nii, et ristiinimenegi kogeb talle kingitud tahtevabaduses vahel usuelu raskusi? Vahest saab meie otsustamissuutmatus alguse just sellest, et oleme ümbritsetud erinevate arvamus- ja tõlgendusviiside paljususest?
#000009
Kõrgeima usalduses, läbi Tema läkitatud Püha Vaimu sideme kingitakse viimaks meile igatsetud vaimuselgus. Jumala Püha Vaim ei taluta meid, vaid kirgastab, ajendab, inspireerib. Üksnes Tema poolt trööstituina saame olla loovutajad ja loodetavasti lohutajad neile, kes meile lohutada on antud.
#000010
Söandan kaasa mõelda, ometigi arvata, et poeedil pole lõpuni õigus, kui ta oma elukogemust riimistades väidab: “Ei ole vaja lohutust, sest lohutus on vale. Sa nutsid, inimese laps, ja jõudsid lähemale, jõudsid kaugemale...” (Juhan Viiding)
#000011
Ristiinimesed vajavad Trööstija Vaimu lohutavat kinnitust, Vaimus kogenute elutarkust, mis meenutab: kristlik elutee pole ealeski üksluine, sissesõidetud maantee, vaid Jumala Vaimu abiga ikka ja jälle avastamisvõimalusis uus, Jumala Püha Vaimu juhtimises avastatud imeline pääsetee.
#000012
Püha Vaim, mida apostlid ootasid ja mida meie ikka ja jälle vajame, paneb Jeesuse jumaliku au särama. Jeesus ise tunnistab seda: “Tema kirgastab mind, sest ta võtab minu omast ja kuulutab teile.” (Joh. 16.14) Ta ütleb meile: Mina elan ja ka teie peate elama!” (Johannese 14.19)
#000013
Palugem, et meile, meie kogudustele ja Kirikule läkitataks Püha Vaimu tröösti, et meie usku elavdataks, meie usku hoitaks, et meid Jeesuse jälgedes juhitaks ja et me Isa ja Poja poolt läkitatava Vaimu läbi Sõna eneses ja maailmas elavana hoiaksime ja sellest ka oma tegudega tunnistust annaksime. Aamen!
#000014
"Tuul hellitas viljapõldu ja seda vaadates meenusid mulle Uku Masingu sõnad, et kui vanasti räägiti tuulest, siis kõneldi hoopis Jumala vaimust."
#000017
"Tänulikkus võib olla nii reaktsioon, hoiak kui ka iseloomujoon. See viimane avaldub kestvalt erinevates eluolukordades. Tänulikkus tähendab sooja heasoovlikkuse tunnet ja tegusid, mis seda tunnet väljendavad."
#000020
"Mõnikord oleks targem lõigata suur oks väiksemaks või maha selleks, et päike ulatuks alumiste okste juurde. Suur vaimulik juht näeb võimalusi astuda samm kõrvale nii, et nähakse paremini Kristust – kogudust, mis on Kristuse ihu."
#000022
"Jõuludes taipame, kuidas muidu nii hääletu, käest libisev aeg saab korraga kuuldavaks, nähtavaks ja taibatavaks. Kuuldud Jumala sõna saab kuulaja ehedalt kätte ning loob ja uuendab teda. Nii saab inimene sõnast nõnda puudutatud, et sõna hakkab teda kandma, teda pidama."
#000023
"Eks see ole keeruline küsimus, kes on kristlane. Augustinuse järgi niikuinii nähtamatu ja nähtava kiriku liikmed ei kattu. Kristlasi võib olla nende seas, kes ei ole kiriku liikmed, ja kõik kiriku liikmed ei tarvitse olla kristlased."
#000026
"Kindlustunne on elus praegu kõige olulisem. Seda me välistes asjades väga ei leia. See tuleb seest, sisemise väärtuse läbi. Kindlasti on kiriku järjepidevusega hoitud tavad ja arusaamad inimesele toeks. Kirikus on kindlustunde elemendid, millega inimene saab hakata oma elu taas täitma."
#000028
"Nimi Jeesus on ülimalt tähendusrikas: heebrea Jehosua tähendab “Jumal on pääste”. Sellele tähendusele vastab ka Jeesuse eluülesanne, mis seisneb oma rahva päästmises pattudest. See lühike lause edastab Jeesuse elutöö mõtte ning eesmärgi, mis kõigile inimestele saab teatavaks alles Jeesuse ristisurmaga ja ülestõusmisega surnuist."
#000029
"Vahel kuuleme, kuidas keegi ütleb kas siis iseenda või kellegi teise kohta, et “mul/tal pole midagi hinge taga”. Enamasti mõeldakse selle all, et pole hetkel materiaalseid võimalusi ja tuleviku jaoks sääste. Olen siis mõelnud,, et see väljend sobib väga hästi iseloomustama ka inimese vaimset olukorda."
#000030
"Johannese eeskujust on meil palju õppida: „Tema peab kasvama, aga mina pean kahanema“ (Jh 3:30). Selline elu- või südamehoiak kasvagu meis kõigis."
#000032
2. veebruar on Issanda templissetoomise püha ehk küünlapäev
Eestit külastas Luterliku Maailmaliidu diakoonia töörühm
Põrandapildid aitavad kogeda Piiblit kõigi meeltega
#000034